Presuda Općeg suda (peto vijeće) od 27. rujna 2018. – Spiegel–Verlag Rudolf Augstein i Sauga protiv ESB-a
(predmet T-116/17)
„Pristup dokumentima – Odluka 2004/258/EZ – Dokumenti koji se odnose na javni dug i proračunski deficit određene države članice – Odbijanje pristupa – Izuzeća koja se odnose na ekonomsku politiku Unije i države članice”
1.      Institucije Europske unije – Pravo na javni pristup dokumentima – Odluka 2004/258 Europske središnje banke – Izuzeća od prava na pristup dokumentima – Usko tumačenje i primjena – Obveza institucije da izvrši konkretnu i pojedinačnu provjeru dokumenata – Doseg
(čl. 15. UFEU-a; Odluka 2004/258 Europske središnje banke, kako je izmijenjena odlukama 2011/342 i 2015/529 uvodna izjava 4. i čl. 2. st. 1. i čl. 4. st. 1.)
(t. 21.-23.)
2.      Institucije Europske unije – Pravo na javni pristup dokumentima – Odluka 2004/258 Europske središnje banke – Izuzeća od prava na pristup dokumentima – Zaštita javnog interesa koji se tiče financijske, monetarne ili ekonomske politike Unije ili države članice, ili financijskog stanja Banke odnosno nacionalnih središnjih banaka – Zaštita javnog interesa u vezi sa stabilnošću financijskog sustava u Uniji ili u državi članici – Margina prosudbe Europske središnje banke – Sudski nadzor – Granice
(čl. 127. i 282. UFEU-a; Odluka 2004/258 Europske središnje banke, kako je izmijenjena odlukama 2011/342 i 2015/529 čl. 4. st. 1. t. (a) al. 2.)
(t. 38.-42.)
3.      Institucije Europske unije – Pravo na javni pristup dokumentima – Odluka 2004/258 Europske središnje banke – Izuzeća od prava na pristup dokumentima – Vremensko ograničenje razdoblja koje je nužno za zaštitu predmetnog javnog interesa – Uzimanje u obzir protek vremena nakon izrade zatraženih dokumenata – Odlučujući čimbenik za ishod zahtjeva za pristup – Nepostojanje
(Odluka 2004/258 Europske središnje banke, kako je izmijenjena odlukama 2011/342 i 2015/529 čl. 4. st. 1. i čl. 6.)
(t. 58.-61.)
4.      Institucije Europske unije – Pravo na javni pristup dokumentima – Odluka 2004/258 Europske središnje banke – Izuzeća od prava na pristup dokumentima – Zaštita javnog interesa koji se odnosi na financijsku, monetarnu ili ekonomsku politiku Unije ili države članice – Utvrđenje Banke o postojanju opasnosti od ugrožavanja – Odbijanje pristupa – Mogućnost Banke da osigura medijsku pokrivenost kojom se promiče pravilno tumačenje sadržaja zatraženog dokumenta – Nepostojanje utjecaja
(Odluka 2004/258 Europske središnje banke, kako je izmijenjena odlukama 2011/342 i 2015/529 čl. 4. st. 1. t. (a) al. 2.)
(t. 63.)
5.      Institucije Europske unije – Pravo na javni pristup dokumentima – Odluka 2004/258 Europske središnje banke – Izuzeća od prava na pristup dokumentima – Zaštita javnog interesa koji se odnosi na financijsku, monetarnu ili ekonomsku politiku Unije ili države članice – Odluka o odbijanju pristupa – Obveza obrazlaganja – Doseg
(čl. 296. podst. 2. UFEU-a; Odluka 2004/258 Europske središnje banke, kako je izmijenjena odlukama 2011/342 i 2015/529 čl. 4. st. 1. t. (a) al. 2.)
(t. 67.-71., 73. i 74.)
Predmet
Zahtjev na temelju članka 263. UFEU-a za poništenje odluke uprave ESB-a koja je dostavljena tužiteljima dopisom od 15. prosinca 2016., kojom se odbija njihov zahtjev za pristup dvama dokumentima koji se odnose na javni deficit i javni dug Helenske Republike.
Izreka
1.
Tužba se odbija.
2.
Društvo Spiegel-Verlag Rudolf Augstein GmbH & Co. KG i Michael Sauga će, osim vlastitih, snositi i troškove Europske središnje banke (ESB).